REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/58-2017

20. april 2017. godine

B e o g r a d

Z A P I S N I K

25. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 20. APRILA 2017. GODINE

 Sednica je počela u 9,06 časova.

 Sednicom je predsedavao Đorđe Komlenski, predsednik Odbora.

 Sednici su prisustvovali članovi Odbora: Bojan Torbica, Vesna Marković, Aleksandra Majkić, Jelena Žarić Kovačević, Srbislav Filipović, Neđo Jovanović, Petr Petrović, Elvira Kovač, zamenik člana Balinta Pastora i Miroljub Stanković.

 Sednici nisu prisustvovali članovi Odbora: Krsto Janušević, Gordana Čomić, Dejan Šulkić, Saša Radulović, Bajro Gegić, Zoran Krasić i Vesna Nikolić Vukajlović.

 Na predlog predsednika Odbora, jednoglasno (sa 10 glasova za) je usvojen predložen dnevni red

D n e v n i r e d:

 - Usvajanje zapisnika sa 22. i 24. sednice Odbora;

 1. Razmatranje Predloga zakona o biomedicinski potpomognutoj oplodnji, koji je podnela Vlada;

 2. Razmatranje Predloga zakona o transfuzijskoj medicini, koji je podnela Vlada;

 3. Razmatranje Predloga za donošenje autentičnog tumačenja odredbe člana 82. stav 1. tačka 2) Zakona o državnom premeru i katastru ("Službeni glasnik RS", br. 72/09, 18/10, 65/13, 15/15-US i 96/15), koji je podnela narodni poslanik Katarina Rakić.

 Pre prelaska na odlučivanje o tačkama dnevnog reda, Odbor je većinom glasova usvojio zapisnike sa 22. i 24 sednice Odbora (sa devet glasova za, jedan nije glasao).

 Prva tačka dnevnog reda. Razmatranje Predloga zakona o biomedicinski potpomognutoj oplodnji, koji je podnela Vlada.

 Odbor je razmotrio Predlog zakona o biomedicinski potpomognutoj oplodnji, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo jednoglasno (sa 10 glasova za).

 Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje Predloga zakona o transfuzijskoj medicini, koji je podnela Vlada.

 Odbor je razmotrio Predlogazakona o transfuzijskoj medicini, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo jednoglasno (sa 10 glasova za).

 Za izvestioca Odbora na sednici Narodne skupštine određen je predsednik Odbora.

 Treća tačka dnevnog reda. Razmatranje Predloga za donošenje autentičnog tumačenja odredbe člana 82. stav 1. tačka 2) Zakona o državnom premeru i katastru ("Službeni glasnik RS", br. 72/09, 18/10, 65/13, 15/15-US i 96/15), koji je podnela narodni poslanik Katarina Rakić.

 U diskusiji po ovoj tački dnevnog reda učestvovali su Neđo Jovanović, član Odbora i Đorđe Komlenski, predsednik Odbora.

 Odbor je razmotrio Predlog za donošenje autentičnog tumačenja odredbe člana 82. stav 1. tačka 2) Zakona o državnom premeru i katastru ("Službeni glasnik RS", br. 72/09, 18/10, 65/13, 15/15-US i 96/15), koji je podnela narodni poslanik Katarina Rakić.

 Odbor je ocenio da je Predlog za donošenje autentičnog tumačenja opravdan, pripremio je Predlog autentičnog tumačenja i odlučio da ga dostavi Narodnoj skupštini po hitnom postupku.

 Odbor je odluku doneo jednoglasno (sa 10 glasova za).

 Za izvestioca Odbora na sednici Narodne skupštine određen je predsednik Odbora.

 Sednica je završena u 9,17 časova.

 Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski